Buenos Aires antzokia (Bilbo)

Buenos Aires antzokia Bilbon 1925ko martxoaren 25ean ireki zen, izen bereko kalean, 6 zenbakian,https://aunamendi.eusko-ikaskuntza.eus/es/teatro-buenos-aires/ar-139214/ gaur egun Bizkaiko Probintzia Auzitegia dagoen tokian. Hiriko antzoki onenetariko bat izan zen. 1989ko irailaren 10ean itxi zen eta egun gutxitan eraikina bota zuten.

 Ezaugarriak 
Garaiko teknika aurreratuenak erabiliz, 2.700 eserleku eskaintzen zituen, garaiko areto handienetarikoa izanik. Eraikinaren proiektua Manuel Ignacio Galíndez arkitektoak egin zuen.

 Espektakuluak 
Askotariko programazioa eskaintzen zuen, eta antzerki-ikuskizunez gain, koreografia- eta musika-emanaldiak eta zinema-emanaldiak ere sartzen ziren. Zinema mutuaren garaian, pianojotzailea Timoteo de Urrengoechea izan zen. 1929an, soinu-banda bidezko proiekzio-sistema moderno bat jarri zuen, eta soinudun zinema programatu zuen lehen aretoetako bat izatera iritsi zen.https://www.prospectosdecine.com/bilbao-(vizcaya)---teatro-buenos-aires

Antzokia Bilboko Orkestra Sinfonikoaren egoitza izan zen, eta bere lokaletan egin zen, 1930ean, Athleticen eta Real Madrilen artean Bartzelonan jokatu zen Futbol Kopako finala zela eta, zuzeneko lehen irrati-emanaldia egin zen antzokian. Buenos Aires Antzokia, bestetik, aitzindaria izan zen gaueko emanaldietarako abonamendu sistema bat ezartzen.https://aquelloscinesdebilbao.wordpress.com/tag/1925/

64 urteko jardueraren ondoren, 1989an itxi behar izan zuen, eta ondoren eraitsi egin zuten eraikina, gaur egungo Bizkaiko Probintzia Auzitegia orubean eraikitzeko.

 Erreferentziak 

 Kanpo estekak 
 :Alberto López Echevarrieta: "Bilbao en cine (325): Teatro Buenos Aires: centenario de su inauguración", Bilbao aldizkaria, 411.zk, 2025eko martxoa, 29.or.

Kategoria:1925 Euskal Herrian
Kategoria:Bilboko antzokiak
Kategoria:Bilboko zinemak
Kategoria:Abando
Kategoria:1989 Euskal Herrian
Kategoria:1925ean amaitutako eraikinak
Kategoria:Behinolako zinema-aretoak